АҞӘА, жәабран 22- Sputnik. Гәдоуҭа араион Ҟәланырхәа ақыҭан инхо Баҭал Ақаҩба иус Гагратәи араионтә ӡбарҭахь инашьҭуп ҳәа аанацҳауеит Аԥсны ААР апресс-маҵзура.
Аусҭҵаара адыррақәа рыла Ҟәланырхәа ақыҭан Ақаҩба иҩны аимдара анымҩаԥыргоз ашьҭаларҭа уадаҿы ирбеит метадон злаԥсаз аилаҳәарақәа. Абарҭ рҩызцәа аилаҳәарақәа ԥшаан Гәдоуҭа араион Оҭҳареи Блабырхәеи ақыҭақәа рыбжьара абнараҿы. Урҭ уа ишьҭеиҵахьан Баҭал Ақаҩба. Иааидкыланы иԥшааз метадон 20 грамм иҟан.
Ашьаус аматериалқәа рыла, Ақаҩба аҽа хаҿқәак еилацәажәаны иҟан Аԥсны аҵакырахь анаркотикқәа ралагаларазы.
Анаркотикатә маҭәашьарқәа зҭиуаз аинформациа еимырдон амобилтә цҵаҿы, абонент "Таня" ҳәа хьыӡшьарас ишьҭыхны.
"Ақаҩба иҿахәҿыхра шьаҭас иҟаҵаны еилкаауп Аԥсны иахьаҵанакуа анаркотикқәа рыларҵәарала 400 000 мааҭ ширҳаз", - аҳәоит Аԥсны ААР адырраҭараҿы.
Аԥсны анаркотикқәа алазырҵәоз ацәгьоуцәа ргәыԥ аумҭақәа рышьақәыргылара иаҿуп. Зхаҭара шьақәыргылам рганахь ала адыррақәа аус ацхырааразы макьана ирмаӡоуп.
Иара убас шәаԥхьар ҟалоит:
Афон ҿыц иаанкылоуп Аԥсныҟа иааргахьоу рахьтә аметадон иреиҳаӡоу апартиа
АҞӘА, хәажәкыра 5– Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 234-ҩык атестқәа рзыҟаҵан, урҭ рахьтә 21-ы акоронавирус рцәа ишалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 34-ҩык, урҭ рахьтә 21-ы акоронавирус адиагноз рзышьақәыргылоуп, рҭагылазаашьа бааԥсуп фҩык, ибжьаратәуп -16-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 14-ҩык апациентцәа, Очамчыра ирхәышәтәуеит фҩык, Тҟәарчалтәи ахәышәтәырҭаҿы - хҩык, Гагратәи ахәышәтәырҭаҿы - жәаҩык.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит аҿкычымазара рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа зегьы шәрыԥхьар ҟалоит абра>>
Аҟәа имҩаԥысит "Ақыҭанхамҩа аҿиареи, аинновациеи рзы ацентр" захьӡу анаплак ҿыц аалыҵ аӡыргара иазкыз аусмҩаԥгатә. Аӡыргарахь инаган еиуеиԥшым ахәаҷа-маҷақәа рнырҵәаразы рхы иадырхәо ҩынҩажәа рҿынӡа ахәшәқәа. Аиҿкааҩцәа излазгәарҭо ала, ари коммерциатә проектуп. Уи напхгара аиҭоит ақыҭанхамҩа ԥасатәи аминистр Амиран Какалиа.
Шәазыӡырҩы аудио.